**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **VI. volebné obdobie**

 Číslo: CRD- 2564/2012

**336a**

# S p r á v a

Výboru Národnej rady Slovenskej republiky pre hospodárske záležitosti o výsledku prerokovania  Správy o opatreniach Ministerstva dopravy, výstavby a regionálneho rozvoja Slovenskej republiky pre objasnenie situácie po páde diaľničného mosta v Kurimanoch **(**tlač **336)**

**I.**

Predseda Národnej rady Slovenskej republiky rozhodnutím zo 7. januára 2013 č. 320 pridelil predmetnú správu na prerokovanie Výboru Národnej rady Slovenskej republiky pre hospodárske záležitosti s tým, že ako gestorský výbor podá Národnej rade Slovenskej republiky správu o výsledku prerokovania tohto návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre hospodárske záležitosti o správe rokoval 29. januára 2013 a uznesením č. 109 odporučil

Národnej rade Slovenskej republiky

vziať na vedomie

správu o opatreniach Ministerstva dopravy, výstavby a regionálneho rozvoja Slovenskej republiky pre objasnenie situácie po páde diaľničného mosta v Kurimanoch.

Týmto uznesením výbor zároveň poveril spravodajcu podať správu o výsledku prerokovania Správy o opatreniach Ministerstva dopravy, výstavby a regionálneho rozvoja Slovenskej republiky pre objasnenie situácie po páde diaľničného mosta v Kurimanoch, vrátane návrhu uznesenia Národnej rady Slovenskej republiky, ktoré tvorí prílohu tejto správy.

Bratislava 29. januára 2013

Ján **H u d a c k ý, v.r.**

 predseda Výboru NR SR pre

 hospodárske záležitosti

Príloha k správe výborov

(tlač **336**a)

### N á v r h

číslo............

Uznesenie

Národnej rady Slovenskej republiky

z ............

k správe o opatreniach Ministerstva dopravy, výstavby a regionálneho rozvoja Slovenskej republiky pre objasnenie situácie po páde diaľničného mosta v Kurimanoch

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Národná rada Slovenskej republiky

**berie na vedomie**

správu o opatreniach Ministerstva dopravy, výstavby a regionálneho rozvoja Slovenskej republiky pre objasnenie situácie po páde diaľničného mosta v Kurimanoch.